
Generalni štrajk, blokada, barlkadal 

Dok vladajuća klasa, predvođena sta- 
bilizatorima sistema eksploatacije - 
Vučićem i njegovim ministrima (koji 
su, poput Radulovića, uglavnom tu 
da bi puštali probne balone za nove 
politike i kupili negativne reakcije na- 
roda) - organizovano radi na sečenju 
ono malo prava koja su radničkoj kla- 
si ostala, pripremanjem novih zakona 
o radu, štrajku i privatizaciji; dok 
žuti sindikati fingiraju otpor takvoj 
politici, pripremajući jednočasovne 
štrajkove upozorenja i izdajući ljutita 
saopštenja; dotle radnici po Srbiji u 
praksi pokazuju kako se treba boriti za 
svoja prava, primerom koji bi trebali 
da slede svi sindikati koji istinski 
žele da stanu na put zločinačkim 
antiradničkim reformama. Više od 
200 radnika fabrike vagona ušlo je i 
blokiralo Skupštinu Kraljeva, tražeći 
da im se isplati blizu 20 zaostalih pla- 
ta, povezivanje radnog staža i overa 


zdravstvenih knjižica. Isto tako, više od blokade Skupština, preduzeća, sao- 
400 radnika “Želvoza”, ušlo je i bloki- braćajnica i na kraju Generalni štrajk 
ralo Skupštinu Smedereva, zahtevaju- nanacionalnomnivoujedinisunačini 
ći ispunjenje socijalnog programa i nakojeradničkaklasamožedasačuva 
overu zdravstvenih knjižica. Barikade, svoja prava i dostojanstvo. 



SBIJA: DRŽAVA PRESTAJE 
DAISPLAĆUJE NAKNADE 
NEZAPOSLENIMAP 

Bivši radnici više niških i 
aleksinačkih preduzeća, kojima 
posebna novčana naknada za ne- 
zaposlene nije isplaćena više od 
dva meseca, protestovali su ispred 
niške filijale NSZ. Oni uz to nemaju 
ni overene zdravstvene knjižice. 
Podsetimo da su iz istog razloga u 
decembru prošle godine protestova- 
li bivši ,,Zastavini“ radnici. Njima 
novac nije isplaćen od septembra 
kada su i napustili radna mesta. 
U Beogradu, radnici koji primaju 
posebnu nadoknadu, poslednju 
uplatu imali su u novembru. U 
sva tri slučaja reč je o radnicima 
pred penzijom, koji su u periodu 
restrukturiranja ostali bez posla. 


KURŠUMLIJA: S0CIJALNU 
P0M0Ć P0KL0NI0 0PŠTINSKIM 
FUNKCIONERIMA 

Centar za socijalni rad u Kuršumliji na 
čelu sa direktorkom te ustanove Nevenom 
Dragović odbio je zahtev Jovice Neškovića 
(51) za primanje socijalne pomoći i dodelio 
mu jednokratnu novčanu pomoć od sve- 
ga 5.000 dinara koju je on u znak protesta 
poklonio predsedniku opštine Kuršumlija 
Radoljubu Vidiću, njegovom zameniku 
Rajku Nikoliću, predsedniku Skupštine 
Goranu Bojoviću i potpredsedniku Zora- 
nu Stošiću. Nešković je srčani bolesnik, 
živi sa sinom koji boluje od epilepsije i 
nigde ne radi, ali ovo nije prvi slučaj da 
se građani Kuršumlije žale da se zahtevi 
za socijalnu pomoć ne odobravaju onima 
kojima je ta vrsta pomoći zaista potrebna, 
već osobama koje na to nemaju pravo, vo- 
ze luksuzne automobile i imaju posao. 


PARAĆIN: DEVOJČICA S RAK0M 
M0ZGA NIJEINVALID! 

Andrijana Petrović (12) iz Paraćina 
od druge godine života leči se 
od tumora na mozgu koji više ne 
može da se operiše jer se proširio 
na moždano stablo. Uprkos svemu 
tome, komisija Republičkog PIO 
fonda koja dolazi u Ćupriju, gde 
pregleda dokumentaciju i pacijente 
iz Ćuprije i Paraćina, nedavno je 
procenila da je devojčica svega 30 
odsto invalid (?!) i uskratila njenoj 
majci pravo na puni iznos dodatka 
za tuđu negu i pomoć. Andrijana je 
potpuno nesposobna za samostalan 
život, teško govori i jedva se kreće i 
nikada nije išla u školu. Njena majka 
ne radi kako bi bila uz dete kada 
prima hemoterapiju, a sva primanja 
koja imaju iznose 8.500 dinara. 


“NAR0DNA ĆE REVOLUCIJA... UREDITI SVOJU REVOLUCIONARNU ORGANIZACIJU 0D0ZD0 NA G0RE, I 0D PERIFERIJE 

KA CENTRU, PRŽEĆI SE PRINCIPA SL0B0DE.” Mihail Bakunjin 









Preporučujemo film 


ZAGREBIDIIBUE k 

Da li ste razmišljali da 
i vi blokirate neštoP 


Možemo samo da pozdravimo 
činjenicu da radnici u Srbiji sve 
češće biraju blokadu kao metod 
borbe za svoja prava. Blokada je 
jedno od najefikasnijih sredstava 
radničke borbe, a ujedno i jedna 
od bazičnih anarhosindikalističkih 
metoda. 

U proteklih godinu dana bilo je 
blokada važnih saobraćajnica, 
koje su na kratko uspešno 
prekinule tokove kapitala i is- 
tovremeno poslužile kao izvor 
nade i inspiracije velikom broju 
očajnih i obespravljenih ljudi ši- 
rom zemlje. Trenutno je aktuelno 
nekoliko blokada zgrada državnih 
institucija, kojima se državi šalje 
jasna poruka da radnici mogu da 
joj naprave problem i onemogu- 
će funkcionisanje neke opštine 
ukoliko imaju problem koji ona 
može, a neće da reši. 

Slažete se. Podržavate blokade. 
Možda biste i vi hteli nešto da 
blokirate? Ali niste sigurni kako. 
Pokušaćemo da vam pomognemo 
i damo kratak odgovor na ogra- 
ničenom prostoru koji imamo. 
Blokada je, pre svega, preuzimanje 
kontrole nad određenim prostorom, 
bilo da je u pitanju zgrada opšine, 

Daliste 
znali O 

...da je 90% oružja koje 
se koristi u obračunima 
meksičkih narko kartela 
proizvedeno u SAD? 

ч _ / 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


fabrički krug ili put za motorna vo- 
zila. Blokada je borba u prostoru 
i za prostor, ali je istovremeno i 
borba u javnosti i medijima. Za 
blokadu je potrebno više ljudi koji 
imaju isti ili sličan problem, što vi- 
še to bolje - iako i grupa od 15-20 
ljudi može uspešno blokirati neku 
zgradu, daleko je efektnije kada to 
učini stotinu ili više stotina ljudi. Za 
blokadu je potrebno da ljudi budu 
organizovani, da razmotre različite 
scenarije koji se mogu dogoditi i 
smisle kako će reagovati na njih. To 
ne znači da organizacija mora da bu- 
de savršena ili detaljno razrađena, 
najbitnija je volja i spremnost da 
se uhvatite u koštac sa problemom, 
a početne greške ćete ispraviti u 
hodu. 

Za blokadu je potrebna ozbiljna 
motivacija. Shvatanje da je trenutno 
stanje nepodnošljivo, odluka da 
se to više neće trpeti - i nakon 
toga, dela koja stoje iza te odluke. 
Spremnost da se spava na hlad- 
nom, na neudobnom, da se dežura 
u smenama, da očekujete napad 
policije ili privatnog obezbeđenja, 
da budete spremni da u trenutku 
reagujete u slučaju opasnosti. 
Ali i velika samodisciplina: da se 
ispune preuzete obaveze, da se u 
potpunosti izbegava alkohol, da se 
misli unapred... Kao i međusobna 
sloga, razumevanje i solidarnost, 
jer kada ste u blokadi čitav se sistem 
okreće protiv vas i uglavnom imate 
samo jedni druge. 

Što priča više odmiče čini vam se da 
je blokada komplikovanija i teža za 
organizovati. Naravno da nije laka, 
ali donosi rezultate. Borba je teška, 
ali moramo odlučiti: ili ćemo se 
boriti ili ćemo živeti kao robovi. 

Preuzmite kontrolu! Uzmite svoj 
život ponovo u svoje ruke! 

Marko Đorđević 


The Bothersome Man 
(2006) 

Ovo je priča 
o čoveku koji 
shvata da je 
nešto suštinski 
pogrešno sa sve- 
tom u kome živi, iako to niko oko 
njega ne primećuje. On polako 
postaje sve više nezadovoljan, 
međutim kada pokuša da nešto 
promeni, za to biva surovo kaž- 
njen, a u društvu se sve nastavlja 
po starom. Izuzetna alegorija za 
sistem u kome živimo i njegove 
ideološke i represivne mehanizme 
kojima se čuva poredak. 

serijaTheVtfire (2002-2008) 

Odličan presek 
r a z 1 i č i t i h 
aspekata života 
u Baltimoru, 
gradu čiji se 
broj stanovnika 
smanjio za 
jednu trećinu 
u proteklih 50 
godina. Gradu 
dilera droge, propale industrije, 
korumpiranih političara, lenjih 
pandura (...)- što ga čini sličnim 
mnogim drugim gradovima na 
svetu. Svi oni igraju istu igru, ali 
samo poneki shvataju da je igra 
nameštena od početka do kraja. 
Svaka od pet sezona u fokus stav- 
lja jedan deo sistema, hronološki 
to su: dileri droge, luka i sindikati, 
gradska uprava i birokratija, škol- 
ski sistem, štampani mediji. Ova, 
na prvi pogled pandurska krimi 
serija, pokazuje međuzavisnost 
delova sistema i kako ti delovi, 
kao i sistem u celini, deluju na 
pojedince i njihove živote. 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Usled novogodišnje pauze u izlaženju našeg lista, do danas nismo preneli saopšte- 
nje Generalnog sekretarijata Anarhosindikalističke inicijative, objavljeno na sa- 
mom kraju prethodne godine, u vezi sa procedurom registracije našeg sindikata. 
Verujemo da u kontekstu opšteg napada na sindikalni pokret koji je pokrenula 
vladajuća klasa kroz svoje medijske poslušnike - mlatarajući lažnim brojem 
sindikata, pokušavajući da stvori iščašenu sliku o veličini i pluralnosti sindikalnog 
pokreta u Srbiji, upravo ovakve informacije govore o pravom stanju stvari. 


Da li je zabranjeno 
biti anarhista u 


SrbijiP 


Nakon više godina ignorisanja 
od strane Ministarstva rada i 
socijalne politike zahtev Sin- 
dikalne kofederacije „Anarho- 
sindikalističke inicijative” za upis 
u registar sindikata nedavno 
je odbijen pod izgovorom da 
je ASI „poropagadno-borbena 
anarhistička revolucionarna sin- 
dikalna organizacija, da se ‘bori 
protiv države’ i za ’ukidanje države’, 
da je osnovi metod borbe direktna 
akcija’”. 

Ministarstvo je na osnovu toga 
zaključilo da su ciljevi ASI suprotni 
zaštiti prava zaposlenih u skladu sa 
ustavom i zakonom, lažno navode- 
ći da u našim dokumentima stoji da 
direktna akcija podrazumeva nasi- 
lje. Nakon toga podneli smo tužbu 
Upravnom sudu u Beogradu koji 
je samo potvrdio odluku Ministar- 
stva, bez diskusije i saslušavanja 
bilo koga, te obavestilo o tome našu 
organizaciju 19. decembra2013. 

U svim državama sveta u kojima 
postoje anarhosindikati, oni deluju 
legalno i registrovani su. Jedini 
slučajevi u kojima su zabranjivani 
su fasištičke diktature (Musolinijeva 
Italija, Frankova Španija) i sistemi 
koji su ka njima vodili, a posle pa- 
da tih i takvih režima slobodarski 


sindikati ponovo su legalizovani. 
Dakle, čak i u okvirima buržoaskog 
prava dozvoljeno je boriti se direk- 
tnom akcijom za prava radnika i 
zalagati se za ukidanje države i prome- 
nu društveno-ekonomskog sistema. 
Uprkos jasnim tendencijama u tom 
pravcu, poput pokušaja izjednačava- 
nja komunističke i fašističke iko- 
nografije u EU, koje su proizvod za- 
oštravanje klasnog sukoba tokom 
najsvežije kapitabstičke krize, vladaju- 
ća klasa još uvek nije zvanično označi- 
la ideološko zastupanje revolucionar- 
nih pozicija kao zakonom zabranjeno. 
Jasno se nameće zaključak da to što 
vladajuća klasa u Srbiji pokazuje 
nameru da otvoreno krši svojim 
Ustavom garantovana prava govori o 
dubini krize u kojoj se ovakav sistem 
nalazi. 

Kao i sve druge organizacije i dru- 
štveno aktivne grupe, i svi sindikati 
imaju svoje ideologije koje se u veći- 
ni slučajeva, na sindikalnoj sceni kod 
nas i u svetu, u ključnim tačkama 
poklapaju sa vladajućom ideologi- 
jom. Naša ideologija je anarhistička, 
i kao takva direktno u suprotnosti 
sa vladajućom, i zbog toga vladaju- 
ća klasa preko države, buržoaskih 
medija, sudova i represivnog apara- 
ta pokušava da stigmatizuje ideje 


anarhizma i onemogući radnike da 
se slobodarskim metodama bore za 
svoje interese. 

Na žalost, danas je radnički po- 
kret u defanzivi, svedoci smo seče 
radničkih prava i pokušaja zabra- 
ne antisistemskog radničkog or- 
ganizovanja. Ovo nije prvi pokušaj 
države da sabotira rad ASI-ja na 
način koji nije dozvoljen čak ni u 
sadašnjem srpskom zakonodav- 
stvu: podsetimo da su naši članovi 
bezbroj puta bili privođeni, držani 
u pritvoru i do 6 meseci, a da niko 
od njih nije osuđen ni u jednom 
krivičnom procesu. Pored svih pri- 
tisaka, nastavićemo da se borimo 
svim legitimnim sredstvima za 
ostvarivanje naših ciljeva - ukidanje 
kapitalističkog sistema i ostvariva- 
nje samoupravnog bezdržavnog 
komunističkog poretka, kao i za 
legalnost sindikalnog rada naše 
organizacije i nećemo prihvatiti 
da nas bilo ko diskriminiše na 
osnovu naše ideologije, te uskraćuje 
pravo na autonomno sindikalno 
organizovanje koje su radnici kroz 
istoriju izborili upravo direktnom 
akcijom! 

Sekretarijat Anarhosindikalističke 
inicijative, 
Beograd 28. decembar 2013. 



OHL, jedna od četiri firme koje vrše uslu- 
ge javne čistoće u Madridu, otpustila je 
radnika Angela, člana španskog sindikata 
CNT, koji je pre toga deset godina radio 
u ovoj firmi. Do otkaza je došlo u okviru 
najavljenog masovnog otpuštanja u ovoj 
vrsti delatnosti. OHL je, inače, počeo sa 
otpuštanjima uprkos tome što ostvaruje 
profit. 

CNT je pokrenuo akcije u znak podrške sv- 
om drugu. Nekoliko piketa je organizova- 
no u Španiji, a pošto OHL ima poslove 
i u drugim zemljama Evrope, podršku 
ovim akcijama pružilo je i Međunarodno 
udruženje radnika I radnica. Slovački sin- 
dikat Priama Akcia organizovao je akciju 
solidarnosti u Bratislavi ispred kancelari- 
ja OHL-a. Članovi poljskog sindikata ZSP 
preduzeli su akcije u Varšavi i Vroclavu. 

Masovni sukob radnika l policije u 
Vijetnamu 

Nekoliko hiljada radnika zaposlenih na 
izgradnji Samsungove fabrike u oblasti Tai 
Ngujen na severu Vijetnama sukobili su se 
prošle nedelje sa obezbeđenjem gradilišta. 


Trinaestoro ljudi je povređeno, od kojih su 
četvoro u kritičnom stanju. 

Između tri i četiri hiljade od ukupno 
10.000 radnika koji grade ovu fabriku 
počelo je da spaljuje kontejnere i uništava 
automobile po ulicama zbog toga što su 
pripadnici obezbeđenja pretukli jednog 
radnika. On je pokušao da uđe na gradilište 
bez prijemne kartice, u čemu ga je sprečilo 
obezbeđenje da bi ga zatim pretuklo 
električnim palicama. Policiji je trebalo tri 
sata da zaustavi masovne nerede koji su 
nakon toga izbili. 

Građani Meksika u ratu sa 
narko-kartelima 

Meksiko već dugo trpi teror i nasilje od 
strane različitih narko-kartela. Iako je mek- 
sička vlada pokrenula rat protiv kartela, do 
sada nije bilo nekih konkretnih rezultata. U 
konfliktima je preko 90.000 ljudi izgubilo 
živote. Neki građani Meksika, kojima je dos- 
ta korumpirane policije, koja često sarađuje 
sa kartelima, i vojske koja se do sada pokazala 
neefikasnom, odlučili su da uzmu oružje u 
ruke da bi odbranili sebe i svoje porodice 


— kao na primer u gradu Parakuaro, gde je 
prošle nedelje izbio čitav mali rat. 

Tokom prošle godine pobunjeničke grupe 
poznate kao fuerzas autodefensas (snage 
samoodbrane) pojavile su se širom Meksika, 
naročito u jugozapadnoj državi Mičoakan, 
u kojoj caruje narko-kartel Vitezovi Tem- 
plari. U susednom gradu Gerero, članovi 
pobunjeničke grupe Sistem javne zaštite 
marširali su povodom godišnjice osnivanja 
grupe. U ponedeljak, stotine pobunjenika 
zauzelo je Parakuaro, u kojem je sedište 
kartela. Na ulazu u grad pobunjenici su 
postavili kontrolni punkt. Veći broj po- 
bunjenika pristigao je i iz okolnih mesta na 
pikap vozilima. Sukob je bio krvav. Jedan 
pobunjenik, dva člana kartela i dva federal- 
na policajca su poginuli. Odmah nakon za- 
uzimanja grada, pobunjenici su razoružali 
lokalnu policiju, koju su optužili za korupci- 
ju i saradnju sa kartelom. Pobunjenici su 
uveli patrole i kontrolne punktove na svim 
prilazima gradu. Svako ko ima veze sa 
kartelom se privodi. Trenutno, 11 policajaca 
se drži zatvoreno zbog sumnje na poveza- 
nost sa kartelom. (. slobodari.wordpress.com ) 


Centar za liberterske studije predstavlja: 

Zagrcnuti u tranziciji 

Zbirka socijalno angažovanih radova, 
u koju su ušli najbolji tekstovi prispeli 
na konkurs, objavljena je krajem 2008. 
Obuhvata pesme, priče, grafike, stripo- 
ve, slike preko dvadeset stvaralaca. 

GERERO, MEKSIKO. ČLANOVI POBUNJENIČKE GRUPE 
SISTEM JAVNE ZAŠTITE MARŠIRAJU GRADOM POVODOM 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






















